b'\n_START_ARTICLE_\nJar of Hearts\n_START_SECTION_\nVastaanotto\n_START_PARAGRAPH_\nPerrill\xc3\xa4 ei ollut kappaleen julkaisun aikaan levytyssopimusta, mik\xc3\xa4 aiheutti runsaasti kyseenalaistavaa keskustelua kriitikkojen kesken, jotka muutoin kehuivat kappaletta. Se p\xc3\xa4\xc3\xa4si Yhdysvalloissa ja Kanadassa virallisten singlelistojen 17. ja 21. sijalle. Kappaletta ladattiin julkaisuviikkonsa aikana 47 500 kertaa._NEWLINE_"Jar of Hearts" julkaistiin Isossa-Britanniassa vuonna 2011, ja se p\xc3\xa4\xc3\xa4si Britannian singlelistan nelj\xc3\xa4nnelle sijalle. Siit\xc3\xa4 tuli Iso-Britanniassa sen vuoden 11. myydyin single. Se vietti yhteens\xc3\xa4 31 viikkoa 40 parhaan joukossa sek\xc3\xa4 48 viikkoa 75 parhaan joukossa. My\xc3\xb6hemmin kappale palkittiin platinalla sen myyty\xc3\xa4 600 000 kopiota. Lokakuun 2014 puoliv\xc3\xa4liin menness\xc3\xa4 kappaletta oli myyty Isossa-Britanniassa yhteens\xc3\xa4 980 000 kopiota. Se saavutti multiplatinaa vuoden 2018 alussa.'